CELEX: 32021R0029
Language: mt
Date: 2021-01-15 00:00:00
Title: Ir-Regolament ta’ Implimentazzjoni tal-Kunsill (UE) 2021/29 tal-15 ta’ Jannar 2021 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

15.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 12/1
               
            
         IR-REGOLAMENT TA’ IMPLIMENTAZZJONI TAL-KUNSILL (UE) 2021/29
         tal-15 ta’ Jannar 2021
         li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b’mod partikolari l-Artikolu 32(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-18 ta’ Jannar 2012, il-Kunsill adotta r-Regolament (UE) Nru 36/2012.
                  
               
                     (2)
                  
                  
                     Fid-dawl tal-gravità tas-sitwazzjoni fis-Sirja, u meta titqies il-ħatra ministerjali reċenti tiegħu bħala Ministru għall-Affarijiet Barranin, jenħtieġ li Faisal MEKDAD jiżdied mal-lista ta’ persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness II għar-Regolament (UE) Nru 36/2012.
                  
               
                     (3)
                  
                  
                     Għaldaqstant, jenħtieġ li r-Regolament (UE) Nru 36/2012 jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness II għar-Regolament (UE) Nru 36/2012 huwa emendat kif stipulat fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Jannar 2021.
            
               
                  Għall-Kunsill
               
               
                  Il-President
               
               A.P. ZACARIAS
            
         
         
            (1)  ĠU L 16, 19.1.2012, p. 1.
      
      
         
            ANNESS
            L-entrata li ġejja tiżdied mal-lista li tinsab fit-Taqsima A (Persuni) tal-Anness II għar-Regolament (UE) Nru 36/2012:
            
               
                            
                        
                        
                           Isem
                        
                        
                           Informazzjoni ta’ identifikazzjoni
                        
                        
                           Raġunijiet
                        
                        
                           Data tal-elenkar
                        
                     
                           “311.
                        
                        
                           Faisal MEKDAD
                           (magħruf ukoll bħala Fayçal, al-Mekdad, Meqdad, al-Meqdad)
                           (فيصل المقداد)
                        
                        
                           Data tat-twelid: 1954;
                           Post tat-twelid: Ghasm, il-Gvernaturat ta’ Daraa, is-Sirja;
                           Sess: Raġel
                        
                        
                           Ministru għall-Affarijiet Barranin. Maħtur f’Novembru 2020.
                           Bħala Ministru tal-Gvern, iġorr parti mir-responsabbiltà għar-repressjoni vjolenti mir-reġim Sirjan kontra l-popolazzjoni ċivili.
                        
                        
                           15.1.2021”